32005R0833
L 138/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 833/2005 НА КОМИСИЯТА
от 31 май 2005 година
относно безсрочното разрешаване на употреба на добавки в храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките в храните за животни (1), и по-специално членове 3 и 9г, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване в храненето на животните (2), и по-специално член 25 от него,
като има предвид, че:
(1)
Регламент (ЕО) № 1831/2003 предвижда издаването на разрешения за употребата на хранителни добавки в храненето на животни.
(2)
Член 25 от Регламент (ЕО) № 1831/2003 определя преходни мерки за заявленията за издаване на разрешителни за хранителните добавки за животни, които се подават съгласно Директива 70/524/ЕИО преди датата на прилагане на Регламент (ЕО) № 1831/2003.
(3)
Заявленията за издаване на разрешителни за хранителните добавки, изброени в приложенията към настоящия регламент, бяха подадени преди датата на влизане в сила на Регламент (ЕО) № 1831/2003.
(4)
Първоначалните становища по тези заявления, както това е предвидено в член 4, параграф 4 от Директива 70/524/ЕИО, бяха изпратени на Комисията преди датата на влизане в сила на Регламент (ЕО) № 1831/2003. Поради това тези заявления следва да продължат да бъдат разглеждани в съответствие с член 4 от Директива 70/524/ЕИО.
(5)
Употребата на ензимния препарат ендо-1,3(4)-бета-глуканаза, получаван от Trichoderma longibrachiatum (АТСС 2106), и ендо-1,4-бета- ксиланаза, получаван от Trichoderma longibrachiatum (IMI SD 1 35), и алфа-амилаза, получавана от Bacillus amyloliquefaciens (DSM 9553), бе временно разрешена за първи път за отбити малки прасенца с Регламент (ЕО) № 2690/1999 на Комисията (3). В подкрепа на заявлението за издаване на разрешение за употребата на този ензимен препарат без ограничение във времето бяха предоставени нови данни. Оценката показва, че са спазени условията, определени в член 3а от Директива 70/524/ЕИО за издаване на това разрешение. Употребата на този ензимен препарат, както той е специфициран в приложението, следва съответно да бъде разрешена без ограничение във времето.
(6)
Употребата на ензимния препарат ендо-1,3(4)-бета-глуканаза, получаван от Trichoderma longibrachiatum (АТСС 2106), ендо-1,4-бета-ксиланаза, получаван от Trichoderma longibrachiatum (IMI SD 1 35), алфа-амилаза, получавана от Bacillus amyloliquefaciens (DSM 9553), и полигалактуроназа, получаванa от Aspergillus aculeatus (CBS 589.94), бе временно разрешена за първи път за отбити малки прасенца с Регламент (ЕО) № 2690/1999. В подкрепа на заявлението за издаване на разрешение за употребата на този ензимен препарат без ограничение във времето бяха предоставени нови данни. Оценката показва, че са спазени условията, определени в член 3а от Директива 70/524/ЕИО за издаване на това разрешение. Употребата на този ензимен препарат, както той е специфициран в приложението, следва съответно да бъде разрешена без ограничение във времето.
(7)
Употребата на ензимния препарат ендо-1,4-бета-ксиланаза, получаван от Trichoderma longibrachiatum (АТСС 2105), и на субтилизин, получаван от Bacillus subtilis (АТСС 2107), бе временно разрешена за първи път за отбити малки прасенца с Регламент (ЕО) № 1636/1999 на Комисията (4). В подкрепа на заявлението за издаване на разрешение за употребата на този ензимен препарат без ограничение във времето бяха предоставени нови данни. Оценката показва, че са спазени условията, определени в член 3а от Директива 70/524/ЕИО за издаване на това разрешение. Употребата на този ензимен препарат, както той е специфициран в приложението, следва съответно да бъде разрешена без ограничение във времето.
(8)
Употребата на ензимния препарат ендо-1,3(4)-бета-глуканаза, получаван от Trichoderma longibrachiatum (АТСС 2106), и ендо-1,4-бета-ксиланаза, получаван от Trichoderma longibrachiatum (АТСС 2105), бе временно разрешена за първи път за прасета за угояване с регламент (ЕО) № 1636/1999. В подкрепа на заявлението за издаване на разрешение за употребата на този ензимен препарат без ограничение във времето бяха предоставени нови данни. Оценката показва, че са спазени условията, определени в член 3а от Директива 70/524/ЕИО за издаване на това разрешение. Употребата на този ензимен препарат, както той е специфициран в приложението, следва съответно да бъде разрешена без ограничение във времето.
(9)
Употребата на ензимния препарат ендо-1,4-бета-ксиланаза, получаван от Trichoderma longibrachiatum (АТСС 2105), бе временно разрешена за първи път за пилета за угояване с Регламент (ЕО) № 1411/1999 на Комисията (5). В подкрепа на заявлението за издаване на разрешение за употребата на този ензимен препарат без ограничение във времето бяха предоставени нови данни. Оценката показва, че са спазени условията, определени в член 3а от Директива 70/524/ЕИО за издаване на това разрешение. Употребата на този ензимен препарат, както той е специфициран в приложението, следва съответно да бъде разрешена без ограничение във времето.
(10)
Употребата на ензимния препарат ендо-1,4-бета-ксиланаза, получаван от Trichoderma longibrachiatum (АТСС 2105), и ендо-1,3(4)-бета-глуканаза, получаван от Trichoderma longibrachiatum (АТСС 2106), бе временно разрешена за първи път за пилета за угояване с Регламент (ЕО) № 418/2001 на Комисията (6). В подкрепа на заявлението за издаване на разрешение за употребата на този ензимен препарат без ограничение във времето бяха предоставени нови данни. Оценката показва, че са спазени условията, определени в член 3а от Директива 70/524/ЕИО за издаване на това разрешение. Употребата на този ензимен препарат, както той е специфициран в приложението, следва съответно да бъде разрешена без ограничение във времето.
(11)
Оценката на тези заявления показва, че е необходимо да се предвидят определени процедури, за да бъдат защитени работниците от излагане на вредното въздействие на добавките, посочени в приложенията. Тази защита следва да бъде гарантирана от прилагането на Директива 89/391/ЕИО от 12 юни 1989 година за въвеждането на мерки за насърчаване подобряването на безопасността и здравето на работниците на работното им място (7).
(12)
Предвидените по силата на настоящия регламент мерки са съобразени със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Разрешава се употребата като добавки за храненето на животни на препаратите от групата „Ензими“, специфицирани в приложението, без ограничение във времето и при условията, определени в това приложение.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 май 2005 година.